text: 19 Jehovapaj phiñakunki chayqa, paymanta karunchakunaykipaj ñantapis ajllashawaj jina kanqa. Familiaykimanta nisqaqa Jehovata astawan munakusqaykita wawayki reparanan tiyan. Chayrayku, chay llakiyta muchunaykipajqa Jehovawan masichakusqaykita sinchʼiyachiy, hermanosmantapis ama karunchakuychu (Pro. 18:1). Jehovaman tukuy llakiyniykita willakuy (Sal. 62:7, 8). Ama maskʼaychu qharqochikojwan imaynallamantapis parlariyta, ichapis telefononejta chayri Internetnejta (1 Cor. 5:11). Jehová Diospaj astawan llankʼay (1 Cor. 15:58). Chunka sojtayoj parrafopi parlasqanchej hermanaqa, kayta nerqa: "Diosta yupaychaypi tiempoyta churanay tiyan, Jehovawan masichakusqaytapis sinchʼiyachinay tiyan. Ajinamanta, waway Jehovaman kutirikojtin yanapayta atisaj", nispa.